Qorti tal-Appell Kriminali Onor. Imħallef Dr. Antonio Vella Grima LL.D., Mag. iben Anthony , imwieled Ħal Balzan', fit-22 ta' Ottubru, 1981, detentur tal-karta tal-identita' numru Illum 30 ta' Ottubru, 2018 Rat l-akkużi dedotti kontra l-appellant Joseph Forbes quddiem il-Qorti tal-Maġistrati Talli fis-16 ta' Novembru, 2012 u matul ix-xhur ta' qabel, ġo Blue Creek Restaurant, Għar Lapsi, Il-Mellieha, kiser il-garanzija magħmula fis-17 ta' Settembru 2012 (U/WR/36/12), liema garanzija kienet magħmula taħt is-subartiklu (1) ta' l-Artikolu 39 ta' l-Att XIV tal-2002. Rat is-sentenza tal-Qorti tal-Maġistrati (Malta) tas-17 ta' Jannar, 2014 fejn il-Qorti wara li rat l- Artikolu 39(3) tal-Kap 449 tal-Liġijiet ta' Malta u sabet lill-imputat Joseph Forbes ħati u kkundannatu multa ta' erba' mija u tmenin euro (€480). Rat ir-rikors tal-appellanti Joseph Forbes minnu ppreżentat fl-24 ta' Jannar, 2014 fejn talab lil din il-Qorti jogħġobha tilqa' dan l-umli appell billi tħassar, tirrevoka u tikkanċella s-sentenza mogħtija mill-Onorabbli Qorti tal-Maġistrati (Malta) bħala Qorti ta' Ġudikatura Kriminali fl- ismijiet "Il-Pulizija vs. Joseph Forbes" fis-17 ta' Jannar, 2014, u minflok tillibera lill- esponenti minn kull ħtija u piena skont il-liġi. Rat l-aggravji tal-appellanti u cioe':- Illi in kwantu l-Onorabbli Qorti ta' l-ewwel istanza ma kellhiex tirrespinġi l-eċċezzjoni preliminari tiegħu, u kellha tiddeċiedi li l-fattispeċi tal-każ tiegħu ma kienux jikkostitwixxu r- reat li ġie addebitat lill-esponenti. Illi l-esponenti ġie mixli bir-reat li jinsab ikkontemplat fl-Artikolu 39(3) tal-Kapitlu 449 tal- liġijiet ta' Malta. Għal finijiet ta' faċilita' ta' referenza, l-Artikolu 39 intier se jiġi hawn taħt (1) Meta l-awtorità tas-saħħa jidhrilha li xi persuna li tkun taħdem f'xi negozju ta' ikel tkun aġixxiet b'xi kondotta li tikkostitwixxi reat skont l- artikoli 11 sa 14 u l-artikoli 16 sa 19, l-awtorità tas-saħħa tista', fid- diskrezzjoni tagħha, minflok ma tibda proċedimenti kontra dik il-persuna, twissi dik il-persuna bil-miktub u titlob mingħandha garanzija bil-miktub li tieqaf mill-kondotta speċifikata fil-garanzija għal dak il-perjodu li jkun miftiehem bejn il-partijiet konċernati, u, mingħajr ħsara għas-subartikolu (3), meta tingħata dik il-garanzija, ma jittieħdu ebda proċedimenti oħra rigward dak ir-reat. (2) L-awtorità tas-saħħa għandha żżomm reġistru ta' garanziji magħmulin skont is-subartikolu (1) liema reġistru għandu jinżamm f'uffiċċju speċifikat mill-awtorità tas-saħħa, u jista' jiġi spezzjonat minn kull persuna f'dawk il- ħinijiet li jiġu stabbiliti mill-awtorità tas-saħħa. (3) Kull persuna li tikser xi garanzija magħmula skont is-subartikolu (1) tkun ħatja ta' reat kontra dan l-artikolu. Illi din id-disposizzjoni trid li min jikser garanzija magħmula taħt l-ewwel subinċiż ta' l-Artikolu 39 ikun ħati ta' reat. Ifisser dan naturalment li biex iseħħ ir-reat, il-garanzija mogħtija trid tkun waħda li saret skont l-ewwel subartikolu, għax hekk tipprovdi espressament il-liġi. Illi l-ewwel subartikolu jirregola dawk il-garanziji li jkunu saru f'ċirkostanzi fejn l-awtorita' tas- saħħa jkun jidrilha li xi persuna li taħdem f'xi negozju ta' l-ikel tkun aġixxiet b'xi kondotta li tkun tikkostitwixxi reat taħt l-Artikoli 11 sa 14 jew taħt l-Artikoli 16 sa 19 ta' l-Att. biex garanzija magħmula bejn l-individwu u l-awtorita' tas-saħħa tkun waħda kkontemplata fl- ewwel subinċiż ta' l-Artikolu 39, bil-konsegwenza li l-ksur tagħha jkun jikkostitwixxi reat ai termini ta' l-Artikolu 39(3), din il-garanzija trid tkun saret dwar nuqqasijiet li jkunu kkontemplati fl-imsemmija disposizzjonijiet ta' l-Att prinċipali nnifsu. Illi mill-provi prodotti rriżulta illi n-nuqqasijiet li dwarhom saret il-garanzija mertu ta' din il- kawża ma kienux kontemplati fl-Att prinċipali, imma kienu kontemplati taħt l-Avviż Legali Dan il-fatt ġie anke rikonoxxut fis-sentenza appellata. Illi min dan isegwi illi l-garanzija mertu ta' din il-kawża ma hijiex waħda kkontemplata fl- Artikolu 39(1) tal-Kapitlu 449, u għalhekk il-ksur tagħha ma jista' qatt iwassal għar-reat ipotizzat fl-Artikolu 39(3) tal-Kapitlu 449, u ċioe' r-reat li bih ġie mixli l-esponenti. Illi l-Onorabbli Qorti ta' l-ewwel istanza għaddiet biex tirrespinġi din id-difiża ta' l-esponenti abbażi tal-konsiderazzjoni li l-validita' tal-garanzija in kwistjoni ma kienitx tirrientra fil- kompetenza tagħha, u se mai tali validita' kellha tiġi mistħarrġa minn qorti kompetenti. Illi b'kull dovut rispett lejn l-Onorabbli Qorti ta' l-ewwel istanza, dan ir-raġunament huwa wieħed legalment żbaljat. Id-difiża ta' l-esponenti ma tirrigwardax il-validita' tal-garanzija in kwistjoni, imma tirrigwarda biss jekk il-ksur ta' dik il-garanzija, ġaladarba m'hijiex waħda kkontemplata fl-Artikolu 39(1) supra ċitat, kienx jikkostitwixxi r-reat addebitat lill-esponenti. Tali kweżit kien ċertament jirrientra fil-kompetenza u fil-mansjoni tal-qrati ta' ġurisdizzjoni kriminali, u għalhekk kien id-dmir ta' l-Onorabbli Qorti ta' l-ewwel istanza li tidħol f'din il- kwistjoni u tindaga l-fondatezza o meno ta' l-eċċezzjoni ta' l-esponenti. Illi dan l-istħarriġ l-Onorabbli Qorti ta' l-ewwel istanza m'għamlitux, u għalhekk is-sentenza appellata hija żbaljata u għandha tiġi mħassra. Rat l-atti kollha tal-kawża. Semgħet it-trattazzjoni tal-partijiet. Rat il-fedina penali aġġornata tal-appellant ezebita mill-prosekuzzjoni fuq ordni tal-Qorti. Ikkunsidrat, Illi dan l-appell intavolat mill-appellant jirrigwarda punt legali. Illi l-Artikolu 11 tal-Kap 449 jgħid is-segwenti: (1) Ebda persuna ma għandha taħdem f'negozju tal-ikel sakemm in-negozju u l-post li għandu jiġi użat għal dak il-għan ma jkunux ġew reġistrati ma' u, jekk ikun hekk meħtieġ taħt jew skont dan l-Att, liċenzjati mill-awtorità tas-saħħa. (2) L-ebda post tal-ikel li jkun reġistrat għall-użu bħala, jew jekk ikun hekk meħtieġ taħt jew skont dan l-Att, liċenzjat għall-għan ta', xi negozju tal-ikel ma għandhom jintużaw mod ieħor ħlief għall-għan li għalih jkunu ġew reġistrati jew liċenzjati, u skont xi termini jew kondizzjonijiet ta' dik il-liċenza, u skont kull regolament li japplika għalihom. (3) Kull persuna li tikser id-disposizzjonijiet tas-subartikoli (1) jew (2) tkun ħatja ta' reat Jidher li l-appellant ma ndunax li l-Artikolu 11 tal-Att ikopri wkoll ir-regolamenti magħmulin taħt l-istess Att. Isegwi li l-garanzija setgħet tintalab ukoll għal dak li jaqa' taħt ir-regolamenti . Għalhekk il-liġi tirregola wkoll il-ksur tal-garanzija li saret, għax kontra dak li qed jallega l- appellant , din taqa' taħt il-liġi. Dak li jidher fil-garanzija huwa riflessjoni ta' dawn l-istess regolamenti speċifikatament fit-Taqsima I tal-Iskeda tal-L.S. 449.31 li jikkonċernaw r-Regolamenti Dwar l- Għaldaqstant din il-Qorti qed tiċħad l-appell ta' Joseph Forbes u tikkonferma s-sentenza Iġjene ta' l-Ikel.